அழுது புலம்பாமல் தியாகம் செய்வது அண்ணியின் இயல்பு.. தன் கணவனுக்கு இன்னொரு திருமணம் செய்து வைப்பது அவரது தியாகத்தின் உச்சம்.. அக்காவும் தங்கையும் ஒரே வீட்டில் வாழ்க்கைப்படுகின்றனர்.. தங்கையே வில்லியாகிறாள்.. கணவன்கூட ஆறுதலாக இல்லாத சூழலில் அஞ்சலி போராடி தியாகங்கள் பல புரிந்து அனைவரையும் அன்பால் வெற்றி கொள்கிறாள் என்பது கதைச்சுருக்கத்தின் சுருக்கம்.. அதுவரை பெரிய பிம்பங்கள் எதுவும் இல்லாத கன்யா அஞ்சலி கதாபாத்திரத்துக்கு முழுமையாக பொருந்திப்போனார்.. பார்வையாளர்களின் கண்ணீர் நாயகியாக இருந்த அஞ்சலி கன்யா இன்று குறிப்பிடத்தக்க வில்லிகளில் ஒருவர் என்பது காலத்தின் நகை முரண்.. தமிழ்த்திரை வரலாற்றில் மிக முக்கியமான படம் சேது.. அதன் நாயகி அபிதா.. ஆனால் சேது வைத் தொடர்ந்து அவருக்கு நல்ல படங்களோ அங்கீகாரமோ கிடைக் கவில்லை.. திரையுலகம் தராத அங்கீகாரத்தை அவருக்கு சின்னத்திரை பெற்றுத்தந்தது.. வெகு இயல்பாக அவர் அர்ச்சனாவாக தன்னை மாற்றிக்கொண்டார் என்பதும் முக்கியக் காரணம்.. சாதாரண குடும்பத்தில் பிறந்து சாதாரண மெக்கானிக்குக்கு வாழ்க்கைப்பட்ட சாதாரணப்பெண் அர்ச்சனா.. மாமியார் கணவனின் மாற்றாந்தாய்.. மாமியார் கொடுமை நாத்தனார் கொடுமைகளை ஆனால் அதில் அவள் மகிழ்ச்சி கொள்ள முடியாதவாறு அவள் கணவன் சகல கெட்ட பழக்கங்களுக்கும் அடிமையாகிறான்.. மட்டுமின்றி அர்ச்சனாவை விட்டு வேறொரு பெண்ணோடு போய் குடும்பம் நடத்துகிறான்.. அவனை மீட்கும் போரில் வெற்றியடைகிறாள்.. எனினும் தன் தவறை உணர்ந்து திரும்பி வரும் கணவனை நிராகரித்து தனியாகவே வாழத்தொடங்குகிறாள்.. கதாநாயகிகளுக்கே உரித்தான நெடுந்தொடர்களில் கதாநாயகிகளைப் போலவே அல்லது அவர்களைவிட வரவேற்பைப்பெற்ற கதாபாத்திரம் கோபி.. ஒழுக்கமும்பொறுமையும் ஒருங்கே அமையப்பெற்று தன் மனைவியின் குடும்பப்பாரத்தை தன் தோளில் தூக்கிச்சுமந்த கோபி ஒரு கணவன் எப்படி அமைய வேண்டும் என்பதன் ஆதர்சம்.. மெட்டி ஒலி தொடரின் கதாசிரியரும் இயக்குநருமான திருமுருகன் தனது இயல்பான நடிப்பால் கோபியை உயிருள்ள கதாபாத்திரமாக மாற்றியிருந்தார்.. கதாநாயகனுக்குரிய விசேஷ அலங்காரங்கள் இல்லாதது கோபியின் தனிச்சிறப்பாகும்.. நெடுந்தொடர்களில் இந்த இடத்தை இன்னொரு ஆண் கதாபாத்திரம் வெற்றி கொள்வது கடினமானது.. சின்னத்திரைக்குப் புதிது.. தொடரில் சரவணன் மீனாட்சியாக நடித்த செந்திலும் ஸ்ரீஜாவும் காதலித்து திருமணம் செய்துகொண்டதே அவர்கள் அந்தந்த கதாபாத்திரமாக வாழ்ந்ததற்கான சாட்சி.. நெடுந்தொடர் நாயகிகளோடு ஒப்பிட முடியாததெனினும் வீரப்பனின் பாத்திரத்திற்கு ஒரு தனியிடமுண்டு.. ஒரு தரப்பில் கலகக்கார கதாநாயகனாகவும் மறுதரப்பில் வில்லனாகவும் சர்ச்சைகளுக்கிடமான ஒரு விளிம்புநிலை மனிதனின் கதையின் திரைச்சித்திரம் என்றவகையில் வீரப்பன் கதாபாத்திரம் அபூர்வமானது.. கராத்தே ராஜாவின் நடிப்பு வீரப்பனின் வாழ்க்கையோடும் காட்சி ஊடகங்களில் கண்ட அவரது உடல்மொழியோடும் வெகுவாக ஒத்துப்போனது.. மேற்காணும் கதாபாத்திரங்களல்லாது சென்னைத் தொலைக்காட்சியில் வெளியான பதிமூன்று வாரத்தொடர்கள் மின்பிம்பங்கள் தயாரித்த மைக்ரோ மேக்ரோ குறுந்தொடர்கள் பாலு மகேந்திராவின் கதை நேரம் முதலியவற்றில் இடம்பெற்ற கதாபாத்திரங்களும் எளிதில் மறக்கவியலாதவை.. கதை நேரத்தில் வாராவாரம் வேறு வேறு கதாபாத்திரங்களில் நடித்த மௌனிகாவின் ஒப்பனையற்ற முகமும் எதார்த்த நடிப்பும் உடல்மொழியும் அபாரமானவை.. மற்றபடி கதாபாத்திரத்தை கற்பனை செய்யும் எழுத்தாளர்கள் வடிவமைக்கும் இயக்குநர்கள் தொழில்நுட்பக்கலைஞர்கள் ஆகியோரின் உழைப்பும் உட்கொண்டே ஒரு கதாபாத்திரம் காலத்தைத் தாண்டி நிற்கிறது.. அனைவருக்கும் என் வாழ்த்துகள்.. எனினும் ஒரு வருத்தம்.. எங்குஎப்போதுயாரால் நிர்ணயிக்கப்படுகிறது என்பது வெளிப்படையாக இல்லாத டி.ஆர்.பி என்னும் ரேட்டிங் ஒன்றையே குறியாகக்கொண்டு நிர்பந்தத்தில் சின்னத்திரை கே.பாலச்சந்தர் பாலுமகேந்திரா போன்றவர்கள் காட்டிய வழியில் மெலோ டிராமா தவிர்த்த நுண்ணுணர்வுகளைச் சொல்லும் இலக்கியத்தரமான படைப்புகளையும் நல்ல எழுத்தாளர்களின் சிறுகதைகள் நாவல்கள் இல்லத்திரையில் வருவதற்கான தளத்தை ஏற்படுத்தித்தர சேனல்கள் முன்வர வேண்டும்.